**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 122/2019**

**ΑΔΑ:** 6ΣΓΝΩΨΑ-Ι7Ω



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 18ο/2019 Της 10Ης  ΙΟΥΝΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Απαλλαγή υπολόγων Χρ. Λάμπρη και Αρ. Ζέρβα για χρηματικά εντάλματα προπληρωμής ’’**

*Στην Άρτα, σήμερα, 10-6-2019 και ώρα 9:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **12377*/6-06-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Πανέτας Γεώργιος***  ***3. Σιαφάκας Χριστόφορος***  ***4. Σφήκας Δημήτριος***  ***5. Κοτσαρίνης Μιχαήλ***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 7ο τακτικό **Απαλλαγή υπολόγων Χρ. Λάμπρη και Αρ. Ζέρβα για χρηματικά εντάλματα προπληρωμής.** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι

υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Α. Με την υπ’ αριθμ. 75/2019 απόφαση της Οικονομικής Επιτροπής ορίστηκε υπόλογος, για την έκδοση χρηματικού εντάλματος προπληρωμής συνολικού ποσού 150,00€ σε βάρος του ΚΑ 20-6422 «Οδοιπορικά έξοδα και αποζημίωση μετακινούμενων υπαλλήλων», ο υπάλληλος του Δήμου Χρήστος Λάμπρης , για τη μετακίνηση απορριμματοφόρου οχήματος του Δήμου με αριθμό κυκλοφορίας ΚΗΙ 7983 από το εξουσιοδοτημένο συνεργείο «TECMEC AEBE» στη ΒΙΠΕ Πατρών στην Άρτα με οδηγό τον υπάλληλο του Δήμου κ. Χρήστο Λάμπρη.

Για το σκοπό αυτό εκδόθηκε το υπ’ αριθμ. Α 511/2019 χρηματικό ένταλμα προπληρωμής.

Προκειμένου να γίνει απόδοση του λογαριασμού, ο υπόλογος υπάλληλος του Δήμου Χρήστος Λάμπρης έχει υποβάλλει στην Οικονομική Επιτροπή όλα τα απαραίτητα δικαιολογητικά, τα οποία λειτουργούν ως αποδεικτικά και τα οποία επισυνάπτονται, αποτελούν αναπόσπαστο μέρος της παρούσας απόφασης και αναλύονται ως ακολούθως:

Ημερήσια αποζημίωση : 20,00 €

Δαπάνη διοδίων : 44,45 €

Καύσιμα : 70,01 €

---------------------------------------------------------

Σύνολο δαπάνης 134,46

Το ποσό των **15,54€** που δεν δαπανήθηκε επιστράφηκε στο Ταμείο του Δήμου. Για το σκοπό αυτό εκδόθηκε το με αριθμ 270/2019 Γραμμάτιο είσπραξης του Ειδικού Δημοτικού Ταμείου.

Β. Με την υπ’ αριθμ. 75/2019 απόφαση της Οικονομικής Επιτροπής ορίστηκε υπόλογος, για την έκδοση χρηματικού εντάλματος προπληρωμής συνολικού ποσού 80,00 € σε βάρος του ΚΑ 20-6422 «Οδοιπορικά έξοδα και αποζημίωση μετακινούμενων υπαλλήλων», ο υπάλληλος του Δήμου ο Αριστείδης Ζέρβας, για να μεταφέρει τον υπάλληλο του Δήμου Χρήστο Λάμπρη με το αριθμ. ΚΗΙ 7999 στο εξουσιοδοτημένο συνεργείο «TECMEC AEBE» στη ΒΙΠΕ Πατρών για την παραλαβή του απορριμματοφόρου.

Για το σκοπό αυτό εκδόθηκε το υπ’ αριθμ. Α 512/2019 χρηματικό ένταλμα προπληρωμής.

Προκειμένου να γίνει απόδοση του λογαριασμού, ο υπόλογος υπάλληλος του Δήμου Αριστείδης Ζέρβας έχει υποβάλλει στην Οικονομική Επιτροπή όλα τα απαραίτητα δικαιολογητικά, τα οποία λειτουργούν ως αποδεικτικά και τα οποία επισυνάπτονται, αποτελούν αναπόσπαστο μέρος της παρούσας απόφασης και αναλύονται ως ακολούθως:

Ημερήσια αποζημίωση : 20,00 €

Δαπάνη διοδίων : 36,50 €

--------------------------------------------------

Σύνολο δαπάνης 56,50

Το ποσό των 23**,50€** που δεν δαπανήθηκε επιστράφηκε στο Ταμείο του Δήμου. Για το σκοπό αυτό εκδόθηκε το με αριθμ 271/2019 Γραμμάτιο είσπραξης του Ειδικού Δημοτικού Ταμείου.

Για τους παραπάνω λόγους, σας καλώ να προβούμε στην απαλλαγή των υπολόγων της διαχείρισης των εν λόγω ποσών.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* Την υπ’ αριθμ. 75/2019 απόφαση της Οικονομικής Επιτροπής με την οποία ορίστηκαν υπόλογοι, για την έκδοση των σχετικών χρηματικών ενταλμάτων προπληρωμής ο υπάλληλος του Δήμου Χρήστος Λάμπρης ποσού 150,00€ και Αριστείδης Ζέρβας πσού 80,00€
* Τα υπ’ αριθμ Α511/2019 και 512/2019 χρηματικά εντάλματα προπληρωμής που εκδόθηκαν για το σκοπό αυτό

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από τους υπόλογους υπαλλήλους μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή των υπαλλήλων του Δήμου Χρήστου Λάμπρη και Αριστείδη Ζέρβα από υπόλογους των ποσών τα οποία είχαν διατεθεί για μετακίνηση στην Πάτρα για μεταφορά απορριμματοφόρου

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α'), την αρ. 75/2019 Α.Ο.Ε. τα υπ’ αριθμ. Α511/2019 και Α512/2019, χρηματικά εντάλματα προπληρωμής και τα δικαιολογητικά τα οποία κατέθεσε εμπρόθεσμα οι υπόλογοι υπάλληλοι για την απόδοση του λογαριασμού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τους υπόλογους υπαλλήλους μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή των υπαλλήλων του Δήμου  **Χρήστου Λάμπρη** και **Αριστείδη Ζέρβα** από υπόλογους των ποσών τα οποία είχαν διατεθεί για μετακίνηση στην Πάτρα για μεταφορά απορριμματοφόρου .

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 122 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*