**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 123 /2019**

**ΑΔΑ:** Ω4Α7ΩΨΑ-ΧΤΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 18ο/2019 Της 10Ης  ΙΟΥΝΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Απαλλαγή υπόλογου υπαλλήλου του Δήμου Πατσιούρα Κων/να για χρηματικά εντάλματα προπληρωμής που αφορούν σε δαπάνες επεκτάσεως ηλεκτροφωτισμού ’’**

*Στην Άρτα, σήμερα, 10-6-2019 και ώρα 9:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **12377*/6-06-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Πανέτας Γεώργιος***  ***3. Σιαφάκας Χριστόφορος***  ***4. Σφήκας Δημήτριος***  ***5. Κοτσαρίνης Μιχαήλ***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 8ο τακτικό **Απαλλαγή υπόλογου υπαλλήλου του Δήμου Πατσιούρα Κων/να για χρηματικά εντάλματα προπληρωμής που αφορούν σε δαπάνες επεκτάσεως ηλεκτροφωτισμού.** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Α. Με την υπ’ αριθμ. 78/2019 απόφαση Δ.Σ εξειδικεύτηκε πίστωση 1.216,25€ για επεκτάσεις δικτύου ηλεκτροφωτισμού και με την 39/2019 απόφαση Ο.Ε εγκρίθηκε η πραγματοποίηση της δαπάνης ποσού 1.216,25€ σε βάρος Κ.Α. 20-7325.001 του προϋπολογισμού έτους 2019 για πληρωμή δαπανών επεκτάσεως ηλεκτροφωτισμού και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Κων/να Πατσιούρα.

Για το σκοπό αυτό εκδόθηκε το υπ’ αριθμ. Α 206/2019 χρηματικό ένταλμα προπληρωμής.

Προκειμένου να γίνει απόδοση του λογαριασμού, η υπόλογος υπάλληλος του Δήμου Κων/να Πατσιούρα, έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. Συμμετοχή επέκτασης δικτύου ΦΟΠ στη Βλαχέρνα, ποσού 1.215,45€
2. Έξοδα κατάθεσης τραπέζης 0,80€
3. Σύνολο δαπανών : 1.216,25€

Β. Με την υπ’ αριθμ. 150/2019 απόφαση Δ.Σ εξειδικεύτηκε πίστωση 9.881,01 για επεκτάσεις δικτύου ηλεκτροφωτισμού και με την 66/2019 απόφαση Ο.Ε εγκρίθηκε η πραγματοποίηση της δαπάνης ποσού 9.881,01€ σε βάρος Κ.Α. 20-7325.001 του προϋπολογισμού έτους 2019 για πληρωμή δαπανών επεκτάσεως ηλεκτροφωτισμού και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Κων/να Πατσιούρα.

Για το σκοπό αυτό εκδόθηκε το υπ’ αριθμ. Α 488/2019 χρηματικό ένταλμα προπληρωμής.

Προκειμένου να γίνει απόδοση του λογαριασμού, η υπόλογος υπάλληλος του Δήμου Κων/να Πατσιούρα, έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. Συμμετοχή μετατόπισης δικτύου στην Άρτα , ποσού 2.594,80€
2. Συμμετοχή επέκτασης δικτύου ΦΟΠ στην Καμπή, ποσού 4.629,66€
3. Συμμετοχή επέκτασης δικτύου ΦΟΠ στν οδό Σ. Βέμπου μέχρι Αγ. Αποστόλων, ποσού 2.314,83€
4. Συμμετοχή για τοποθέτηση φωτιστικών σωμάτων στο δίκτυο ηλεκτροφωτισμού στη Γραμμενίτσα, ποσού 338,52€
5. Έξοδα κατάθεσης τραπέζης 0,80€ Χ 4= 3,20
6. Σύνολο δαπανών : 9.881,01€

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από την ανωτέρω υπάλληλο σχετικά με την απόδοση του λογαριασμού και στη συνέχεια να προβούμε στην απαλλαγή της από υπόλογο της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* την υπ’ αριθμ. 78/2019 απόφαση Δ.Σ και την υπ’ αριθμ. 39/2019 απόφαση Ο.Ε με την οποία εγκρίθηκε η πραγματοποίηση της δαπάνης ποσού 1.216,25€ σε βάρος Κ.Α. 20-7325.001 του προϋπολογισμού έτους 2019 για πληρωμή δαπανών επεκτάσεως δικτύου ηλεκτροφωτισμού και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Κων/να Πατσιούρα και το υπ’ αριθμ. Α 206/2019 χρηματικό ένταλμα προπληρωμής.
* την υπ’ αριθμ. 150/2019 απόφαση Δ.Σ και την υπ’ αριθμ. 66/2019 απόφαση Ο.Ε με την οποία εγκρίθηκε η πραγματοποίηση της δαπάνης ποσού 9.881,01€ σε βάρος Κ.Α. 20-7325.001 του προϋπολογισμού έτους 2019 για πληρωμή δαπανών επεκτάσεως δικτύου ηλεκτροφωτισμού και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Κων/να Πατσιούρα και το υπ’ αριθμ. Α 488/2019 χρηματικό ένταλμα προπληρωμής.
* τα δικαιολογητικά τα οποία κατέθεσε εμπρόθεσμα η υπόλογος υπάλληλος για την απόδοση του λογαριασμού

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από την υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή της υπαλλήλου του Δήμου Κων/να Πατσιούρα από υπόλογο των ποσών τα οποία είχαν διατεθεί για δαπάνες επεκτάσεως δικτύου ηλεκτροφωτισμού .

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α'), τις αρ.78/2019 και 150/2019 Α.Δ.Σ. τα υπ’ αριθμ. Α206/2019 και Α488/2019, χρηματικά εντάλματα προπληρωμής και τα δικαιολογητικά τα οποία κατέθεσε εμπρόθεσμα η υπόλογος υπάλληλος για την απόδοση του λογαριασμού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από την υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή της υπαλλήλου του Δήμου Πατσιούρα Κων/νας από υπόλογο των ποσών τα οποία είχαν διατεθεί για **δαπάνες επεκτάσεως** **δικτύου ηλεκτροφωτισμού** .

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 123 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*